John Kotelawala

John Kotelawala (; 1897ko apirilaren 4a – Kolonbo, 1980ko urriaren 2a) zeilandar militar eta politikaria izan zen. Zeilango lehen ministroa izan zen 1953tik 1956ra.

Lur eta meatze jabe aberatsen familia batean jaio zen, baina aitak bere buruaz beste egin ondoren arazo ekonomikoak izan zituen. Zeilanen hezi zen eta Cambridgen Nekazaritza ikasi zuen. Bere uhartera itzulita, familiaren jabetzaren kudeaketaz arduratu zen.

1922an Zeilango Defentsa Indarrera batu zen ofizial boluntario gisa, eta 1942an erreserbara pasa zen koronel graduarekin.

Kolonia garaian sartu zen politikan, 1931n, eta, independentzia lortu ondoren, diputatu hautatu zuten 1948an, eta Garraio ministro izendatu zuten. 1953an bere lehengusu Dudley Shelton Senanayake ordezkatu zuen lehen ministro karguan. Antikomunista izan zen eta sindikatuen boterea mugatzen saiatu zen. Kanpo politikan Ameriketako Estatu Batuekin lerrokatu zen.

1956ko hauteskundeetako porrotaren ondoren politikatik erretiratu zen.

Kategoria:Sri Lankako lehen ministroak
Kategoria:Erresuma Batuko Kontseilu Pribatuko kideak
Kategoria:Sri Lankako budistak